Bli med på påskeegg-jakt på Kringsjå studentby

SiO er klare som egg, og inviterer studenter og nabolaget på Kringsjå til påskeeggjakt på Kringsjå studentby onsdag 5. april kl. 16.

* Vi møtes ute og skaper påskestemning på Kringsjå studentby. Vi gjemmer 500 små egg på området og trekker en førstepremie. Det er et ferdig utklekket egg, et giga-egg fylt av påskegodt, sier Trond Bakke, direktør i SiO Bolig.

Foruten selve jakten på Det store egget, byr SiO også på en eggende hit-parade fra DJ Aftersun. Det blir kakao til alle og det deles ut påskeegg til alle.

**Skall, skall ikke?**

- Når startskuddet går, er det om å gjøre å finne så mange egg som mulig. I år som i fjor satser vi på fair-play og at hardkokt oppførsel ikke fører frem, sier Trond Bakke.

Barn fra SiO Barnehage på Kringsjå bidrar til å pynte utendørs på Kringsjå studentby i forkant av påskeeggjakten.

* SiO ønsker at studenter, barn og naboer skal oppleve Kringsjå som en inkluderende og morsom studentby. Å møtes utendørs på denne måten, mener vi kan skape et godt miljø på studentbyen, sier Bakke.

Hva: Påskeeggjakt på Kringsjå studentby
Hvem: SiO Bolig, SiO Barnehage og DJ Aftersun
Når: Arrangementet starter 16.00. Det kan lønne seg å få med seg startskuddet
Hvor: Olav M. Troviksvei 56. Følg de eggende rytmene fra DJ Aftersun